**Указ № 2022-190 от 17 февруари 2022 г. относно условията за използване на понятията „преопакован“ и „преопакован продукт“**

Реф. номер: ECOC2114295D
ELI: https://www.legifrance.gouv.fr/eli/decret/2022/2/17/ECOC2114295D/jo/texte
Alias: https://www.legifrance.gouv.fr/eli/decret/2022/2/17/2022-190/jo/texte
JORF № 0041 от 18 февруари 2022 г.,
Текст № 2

Заинтересовани страни: продавачите на продукти, пуснати на пазара, включително когато те се предлагат за продажба онлайн от интерфейс.
Относно: условията за използване на понятията „преопакован“ или „преопакован продукт“.
Влизане в сила: указът влиза в сила на 1 януари 2022 г.
Бележка: с настоящия указ се определят условията за прилагане на член L. 122-21-1 от Кодекса за потреблението, с който се предвижда законодателна рамка за използването на понятията „преопакован“ и „преопакован продукт“. За тази цел с него се запазва използването на тези обозначения за продукти втора употреба и се уточняват условията, при които те могат да се използват, когато се отнася до извършването на изпитвания, дори за изискването за една или за няколко техническа(и) интервенция(и), с която(които) се позволява гарантирането на безопасността и функционалните възможности на продукта. От друга страна, за да се избегне потребителят да бъде подведен относно характеристиките на преопакования продукт, с настоящия указ се забранява каквото и да било позоваване на нов продукт и се запазва използването на обозначението „преопаковано във Франция“ за дейностите по преопаковане, които се извършват изцяло на националната територия. Тези правила също така се прилагат за резервните части.
Позоваване: справка с указа може да се направи на уебсайта Légifrance (https://www.legifrance.gouv.fr).

Министър-председателят,
въз основа на доклада на министъра на икономиката, финансите и възстановяването,
като взе предвид Директива (ЕС) 2015/1535 на Европейския парламент и на Съвета от 9 септември 2015 г. установяваща процедура за предоставянето на информация в сферата на техническите регламенти и правила относно услугите на информационното общество;
като взе предвид Търговския кодекс, по-специално член L. 321-1 от него,
като взе предвид Кодекса за потреблението, по-специално член 122-21-1 от него;
като взе предвид становището на френския орган за защита на данните (CNIL) от 22 юли 2021 г.,
като взе предвид уведомление № 2021/0030/F, изпратено до Европейската комисия на 21 януари 2021 г., и отговора на последната от 22 април 2021 г.;
след като се консултира с държавния съвет (отдел „Финанси“),
реши:

**Член 1**

Книга I, дял II, глава II от Кодекса за потреблението се изменя, както следва:
1) Единственият раздел се променя на раздел 1;
2) Той се допълва с раздел 2 със следното съдържание:

‘ „Раздел 2
„Използване на понятията „преопакован“ и „преопакован продукт“

‘ „Член R. 122-4. - Използван продукт или резервна част, по смисъла на член L. 321-1 от търговския кодекс, могат да бъдат квалифицирани като „преопакован продукт“ или да бъдат придружени от понятието „преопакован“, щом следните условия бъдат изпълнени:
„1) Продуктът или резервната част трябва да са преминали изпитвания относно всички функционални възможности, за да се установи дали отговаря на правните задължения за безопасност и на използването, което потребителят може законно да очаква;
„2) Когато е целесъобразно, продуктът или резервната част трябва да са преминали една или повече интервенции за възстановяване на функционалните си характеристики. Тази интервенция включва заличаване на всички данни, записани или съхранени във връзка с предходна употреба или потребител, преди продуктът или частта да промени собственика си.

‘ „Член R. 122-5. - Думите „ново състояние“, „като нов“, „обновен“ или каквото и да е било еквивалентно обозначение не могат да се използват за продукт или резервна част, квалифицирани като „преопакован продукт“ или придружени от обозначението „преопакован“.

‘ „Член R. 122-6. - Използването на обозначението „преопаковано във Франция“ се запазва за дейностите, посочени в член R. 122-4, които се извършват изцяло на националната територия.“

**Член 2**

Настоящият указ влиза в сила на 1 януари 2022 г.

**Член 3**

Министърът на икономиката, финансите и възстановяването е отговорен за изпълнението на настоящия указ, който ще бъде публикуван в Официалния вестник на Република Франция.

Подписано на 17 февруари 2022 г.

Jean Castex
От министър-председателя:

Министър на икономиката, финансите и възстановяването
Bruno Le Maire